Alberto Cova
Store norske leksikon,Sport og spill,Friidrett,Løp
Alberto Cova er en tidligere friidrettsutøver fra Italia som spesialiserte seg på langdistanseløping. Cova ble olympisk mester på 10 000 meter i sommer-OL i 1984. Han var kjent for sin hurtighet i spurten.
Den første triumfen for Cova kom under EM 1982 i Athen, der han overraskende vant ved å slå Werner Schildhauer fra DDR i spurten. I 1983 ble han tidenes første verdensmester på 10 000 for menn i Helsingfors etter en meget jevn spurt der det bare skilte 33 hundredeler fra første- til fjerdeplass.Han ble olympisk mester på 10 000 meter i Los Angeles 1984, der et nytt langsomt løp passet perfekt for Covas spurtstyrke. Han fikk EM-sølv i 1986 og deltok under OL i Seoul 1988, hvor han ble slått ut i det innledende heatet etter lengre tids skadeproblemer.Cova ble italiensk mester hele 14 ganger. Personlige rekorder 5000 meter: 13.10,06 (Bislett 1985) 10 000 meter: 27.37,59 på 10 000 meter. Les mer i Store norske leksikon friidrett langdistanseløp